**Történetfilozófia**

**Előadás, BBNSF07800M**

Az előadás a történetfilozófia kialakulását, majd a klasszikus fejlődéselméleti koncepciókat, végül pedig ezek kritikáit, ill. módosításait fogja tárgyalni. A cél annak megmutatása, hogy bár a történelem „értelmének” kijelölése az egyetemes haladás elméletei felől tarthatatlanná vált, ez még nem indokolja azt a sajnálatos fejleményt, amelyben a történelemmel való foglalkozás merőben pozitivista módja vette át a vezető szerepet. Ehelyett első lépésben a „civilizáció” jelentésének tisztázására van szükség az ember személyes és ezzel összeszövődő közösségi rendeltetése felől, második lépésben pedig a különféle civilizációs „stílusok” megértésére azon a módon, hogy ezek milyen módon és mértékben valósítják meg ezt a rendeltetést.

**Oktató:** Szombath Attila, hab. doc. (szombath@btk.ppke.hu)

**Időpont:** szerda, 18:00-19:30

**Hely:** D403

**Követelmények:** Az előadás látogatása, kollokvium

**Kötelező irodalom:**

1. Condorcet: Az emberi szellem fejlődésének vázlatos története, 8.-10. fejezet, Gondolat, Bp., 1986.
2. Rousseau: Értekezés az emberek közti egyenlőtlenség eredetéről és alapjairól, in: Értekezések és filozófiai levelek, Magyar Helikon, 1978, 100-157. o.
3. I. Kant: Az emberiség egyetemes történetének eszméje világpolgári szemszögből, in: A vallás a puszta ész határain belül, Gondolat, Bp.,1980, 58-76. o.
4. G. W. F. Hegel: Előadások a világtörténet filozófiájáról, Bp., Akadémiai, 1979, 16-111. o.
5. Karl Popper: A historicizmus nyomorúsága, Akadémiai, Bp., 1989, 117-165.o.
6. Szombath Attila: Ki ítél most? A filozófia méltóságvesztése és a civilizáció hanyatlása, Kairosz, Bp., 2016.